**SLOVENŠČINA, ČETRTEK, 23. 4. 2020**

UČNA TEMA: OPIS SLIKE (2 šolski uri)



[This Photo](https://www.flickr.com/photos/bycp/5612802943) by Unknown Author is licensed under [CC BY-NC](https://creativecommons.org/licenses/by-nc/3.0/)

Dragi učenci in učenke, danes bomo še malo vadili opis slike. To smo kar nekajkrat delali tudi v šoli.

Pomembno pa je tudi, da to znamo, saj bomo morali to znanje v 2. razredu tudi oceniti. Zato najprej še enkrat ponovimo, kako opisujemo sličice.

PRI OPISU SLIKE IN SESTAVLJANJU ZGODBE SLEDIMO NASLEDNJIM KORAKOM:

* Najprej si dobro oglejte spodnje sličice.
* Nato si zamislite zgodbo, ki bi jo lahko povedali ob teh sličicah.
* Povejte si jo naglas, da vidite, če je smiselna.
* Nato zgodbo zapišite v zvezek z vmesno črto. Ne pozabite na naslov (izmislite si ga sami) in datum.
* Za vsako sličico napišite ENO ali DVE POVEDI.

Še pomemben napotek: pišete z malimi tiskanimi črkami in ne pozabite na uporabo velike začetnice ter na končno ločilo, piko. Veliko začetnico in piko zapisujemo z rdečo barvico.

Tako, pripravljeni ste za delo. Sličice imate na naslednji strani, veverička že nestrpno čaka, da bo videla vaše zapise. Zato ne pozabite, ko končate z delom, slikajte svojo zgodbo in prosite starše, naj mi jo pošljejo po spletu.

Verjamem, da vam bo šlo odlično!

**Hitri in vedoželjni, lahko naredijo še naslednjo nalogo**



[This Photo](https://commons.wikimedia.org/wiki/File:Tyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

Napišete lahko nadaljevanje zgodbice. Kaj se je zgodilo po tem, ko sta miška in veverička skupaj pojedli oreh?